Foto: AP Photo / Evan Vucci 14 yanvarda AQSh prezidenti Donald Tramp kam rivojlangan davlatlar nomiga xaqoratli so‘zlar aytmaganini yana bir bor ta’kidlab o‘tdi va o‘zini irqchi deb hisoblamasligini aytdi. Tramp immigratsiya bo‘yicha senatorlar bilan uchrashuvda kam rivojlangan davlatlarni “qalang‘i-qasang‘i” deb atagandan keyin mojaro kelib chiqqandi. Jumladan, u bunday davlatlar qatorida Haiti, Salvador va Afrikaning bir qator davlatlarini eslab o‘tgan. Trampning o‘zi keyinroq bunday so‘zlarni qo‘llamaganini aytgan. “Men irqchi emasman. Men siz intervyu olgan odamlardan eng irqchimas odamman”, deb aytgan Tramp jurnalistlarga va Oq uydagi yig‘ilishda kamsituvchi so‘zlar aytmaganini yana bir bor ta’kidlab o‘tgan.